Têgêrayîşê Azadîya Cinîyan ê Êzidîyan (TAJÊ) bi wesîleya 4ê Nîsane rojbîyayîşê Rayberê Şarê Kurdî Abdullah Ocalanî Şingal de sînorê Şingal-Rojawanî dewa Heswikî de semînerêk kerd.
Hemsereka Heyetê Îdareyî yê Şingalî Rihame Hesen serekîya semînerî kerde û xeylêk kesan semîner de qisey kerd. Rihame Hesen pare kerd ke hînî fikrê Abdullah Ocalanî pêro dinya ra vila bîyê û resayê bi mîlyonan kesan.
Hemsereka Meclîsê Xoserî yê Şingalî Xezale Reşo ard ziwan ke ê do heta peynî seba azadîya Abdullah Ocalanî xo ver bidê û têkoşînî pîl bikerê. Xezale Reşo vat: ''Dewleta tirke wazena Iraqî daxîlê kayanê xo yê gemarinan bikera. Coka ewro hukmatê Iraqî wazeno pê dêsan ma abirno.''
